31993L0026
L 179/2
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 93/26/ЕИО НА КОМИСИЯТА
от 4 юни 1993 година
за изменение на Директива 82/471/ЕИО на Съвета относно някои продукти, използвани при храненето на животните
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 82/471/ЕИО на Съвета от 30 юни 1992 г. относно някои продукти, използвани при храненето на животните (1), последно изменена с Директива 90/654/ЕИО на Съвета (2), и по-специално член 6 от нея,
като има предвид, че Директива 82/471/ЕИО предвижда въвеждането на редовни изменения в съдържанието на приложението към нея, в резултат от научно-техническия прогрес;
като има предвид, че бе счетено за необходимо да се променят разпоредбите, свързани с изписването върху етикетите на комбинираните храни за животни на продуктите от приложението, принадлежащи към групата на „хидрокси-аналозите на аминокиселините“;
като има предвид, че съществува нова технология, която позволява да се предотврати разпадането на аминокиселините в стомасите на млечните крави и съответно повишаване съдържанието на тези хранителни съставки в чревния тракт; като има предвид, че оползотворяването на защитените аминокиселини е особено полезно за млечните крави, поради което е необходимо да се разреши използването на тези продукти при храненето на животните;
като има предвид, че предвидените в настоящата директива мерки са в съответствие със становището на Постоянния комитет по храните за животни,
ПРИЕ НАСТОЯЩАТА ДИРЕКТИВА:
Член 1
Приложението към Директива 82/471/ЕИО се изменя, както е предвидено в приложението към настоящата директива.
Член 2
Държавите-членки въвеждат в сила законовите, подзаконовите и административните разпоредби, необходими за да се съобразят с член 1 не по-късно от 31 март 1994 г. Те незабавно информират Комисията за това.
Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът за позоваване се определят от държавите-членки.
Член 3
Адресати на настоящата директива са държавите-членки.
Съставено в Брюксел на 4 юни 1993 година.